text: Galleri: Ringriderfesterne er stadig populære
  05 juli 2014 kl. 10.48
  Tusindvis af sønderjyder glæder sig i disse dage over, at Middelalderens ringridertradition stadig lever.
  Rytterne har endnu engang fundet lanserne frem, og håbet om at fange ringene lever stadig. Med ringriderfesten i Aabenraa denne weekend er endnu en sæson med den traditionsrige ringridning for alvor skudt i gang.
  At 1.608 facebookbrugere har vendt tommelfingrene op for eventet inde på festens facebookside vidner om, at den gamle middelalderlige ridekonkurrence langt fra er forsvundet mange århundreder efter.
  Og i Sønderborg glæder ikke mindre end 6.405 facebookbrugere sig til, at ringriderfesten rammer byen den anden weekend i juli:
  -I Sønderjylland er ringridning nærmest som kirker, alle sogn og byer med repekt for sig selv har en, står der på portalen Sønderborg.dk om traditionen.
  Ringridningen er i dag kun bevaret i Sønderjylland. I denne weekend dyster rytterne også i Broager, imens store og små kan glæde sig til folkefesten i Graasten i næste weekend.
  I Aabenraa skal der fanges ringe indtil søndag, hvor vinderen - "kongen" - får overrakt sin præmie.
  Se med fra ringriderfesten, når TV SYD sender "Vi er der direkte" fra Aabenraa Ringriderfest.
  Facebookside for Aabenraa Ringriderfest
  Facebookside for ringriderfesten i Sønderborg
  